CELEX: 62019TN0703
Language: fi
Date: 2019-10-11 00:00:00
Title: asia T-703/19: Kanne 11.10.2019 – DD v. FRA

23.12.2019   
            
            
               FI
            
            
               Euroopan unionin virallinen lehti
            
            
               C 432/64
            
         
      Kanne 11.10.2019 – DD v. FRA
      (asia T-703/19)
      (2019/C 432/75)
      Oikeudenkäyntikieli: englanti
      
         Asianosaiset
      
      
         Kantaja: DD (edustajat: asianajajat L. Levi ja M. Vandenbussche)
      
         Vastaaja: Euroopan unionin perusoikeusvirasto (FRA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  määräämään kantajalle korvauksen tälle aiheutuneesta aiheettomasta vahingosta, jonka suuruudeksi arvioidaan oikeuden ja kohtuuden mukaan 50 000 euroa
               
            
                  —
               
               
                  kumoamaan 21.12.2018 tehdyn Euroopan perusoikeusviraston (FRA) pääjohtajan päätöksen, jolla hylätään kantajan henkilöstösääntöjen 90 artiklan 1 kohdan nojalla esittämä vaatimus
               
            
                  —
               
               
                  tarpeen vaatiessa kumoamaan 24.6.2019 tehdyn FRAn pääjohtajan päätöksen, jolla hylätään kantajan henkilöstösääntöjen 90 artiklan 2 kohdan nojalla tekemä valitus
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhdeksään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että tutkijoilla ei ole toimivaltuutta tutkia kantajan mahdollista syyllistymistä henkilöstösääntöjen 17 tai 11 artiklan rikkomiseen eikä tutkia kantajan sähköpostia päivältä 5.3.2014 ja että hallinnollisella tutkinnalla ei ole oikeusperustaa. FRA on rikkonut henkilöstösääntöjen 86 artiklan 2 kohtaa ja hallintoneuvoston päätöstä 2013/01.
               
            
                  2)
               
               
                  Toinen kanneperuste, joka perustuu siihen, että hallinnollisen tutkinnan aloittaminen ei perustunut kurinpidollista rikkomusta koskevaan ensi arviolta järkevään epäilyyn.
               
            
                  3)
               
               
                  Kolmas kanneperuste, joka perustuu siihen, että kantajalle osoitetun ilmoituksen puuttuminen hallinnollisen tutkinnan aloittamisesta ja näihin liittyvien päätösten kantajalle tiedoksi antamisen puuttuminen tämän pyynnöstä huolimatta ovat lainvastaisia.
               
            
                  4)
               
               
                  Neljäs kanneperuste, joka perustuu siihen, että tutkinnan ja kurinpitomenettelyn kesto oli liian pitkä ja kohtuuton.
               
            
                  5)
               
               
                  Viides kanneperuste, joka perustuu siihen, että tutkinnan lopettamispäätöstä ei perusteltu eikä se ollut henkilöstösääntöjen liitteessä IX olevan 3 artiklan mukainen.
               
            
                  6)
               
               
                  Kuudes kanneperuste, joka perustuu siihen, että tutkintakertomus sisältää oikeudellisen virheen ja ilmeisen arviointivirheen.
               
            
                  7)
               
               
                  Seitsemäs kanneperuste, joka perustuu siihen, että luottamuksellisuutta on loukattu.
               
            
                  8)
               
               
                  Kahdeksas kanneperuste, joka perustuu siihen, että asetuksen (EY) N:o 45/2001 (1) 4 artiklan 1 kohdan a alakohtaa ja 5 artiklan 1 kohdan a alakohtaa on rikottu.
               
            
         (1)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EYVL 2001, L 8, s. 1).